text: Bankrøver anholdt - og har nu tilstået 
  05 januar 2011 kl. 11.56
  En 23-årig mand er anholdt og har i et grundlovsforhør i dag onsdag tilstået at have begået et væbnet røveri i Kolding, 
  Der venter den 23-årige bankrøver en hård og lang straf. I dag erkendter han, at have begået et væbnet røveri den 23. december mod Spar Nord-banken på Vejlevej i Kolding. Under røveriet affyrede han et varselsskud. Det betyder, at han formentlig bliver dømt efter paragraffen om særligt farligt røveri.  
  
  Fældet af vidne  
  I forvejen har den unge mand en reststraf på 7 måneder fra et tidligere røveri mod en tankstation i Kolding.
  Politiet havde i forvejen rettet mistanken mod den 23-årige mand, men det var et vidne, der fældede ham ved at kunne genkende ham. Desuden anholdt politiet den 23-årige på en adresse, hvor geværet blev fundet sammen med fire patroner hvoraf en af dem var affyret. Så også de tekniske beviser pegede på ham.
  
  Blev afsløret af bankansat 
  Den 23. december kom en sortklædt mand ind i banken og affyrede et varselsskud op i loftet, hvorefter han truede personalet med et oversavet jagtgevær. Det lykkedes for ham at flygte til fods. Men han blev forfulgt af en bankansat, der prajede en privatbil med et kærestepar. De mistede imidlertid sporet af bankrøveren, men så ham pludselig igen ved en tilfældighed.
  